钦定古今图书集成/理学汇编/文学典/第038卷 > 张正见
## 钦定古今图书集成/理学汇编/文学典/第038卷 > 张正见

按《陈书文学传》，“正见字见颐，清河东武城人也。祖盖
之，魏散骑常侍，勃海长乐二郡太守。父修礼，魏散骑
侍郎，归梁，仍拜本职，迁怀方太守。正见幼好学，有清
才。梁简文在东宫，正见年十三，献颂，简文深赞赏之。
简文雅尚学业，每自升座说经，正见尝预讲筵，请决
疑义，吐纳和顺，进退详雅，四座咸属目焉。太清初，射
策高第，除邵陵王国左常侍。梁元帝立，拜通直散骑
侍郎，迁彭泽令。”属梁季丧乱，避地于匡俗山。时焦僧
度拥众自保，遣使请交，正见惧之，逊辞延纳。然以礼
法自持，僧度亦雅相敬惮。“高祖受禅，诏正见还都，除
镇东鄱阳王府墨曹行参军，兼衡阳王府长史。历宜
都王限外记室，撰史著士，带寻阳郡”丞，累迁尚书度
支郎、通直散骑侍郎，著士如故。太建中卒，时年四十
九。有集十四卷。其五言诗《尢善》，大行于世。